

Neulaset ry

**TOIMINTASUUNNITELMA 2025**

**Hallitus**

Hallituksen kokoonpano tulee pysymään suunnilleen samanlaisena. Kokouksia pidetään läsnä ja etäyhteyksin (Zoom, Whatsapp). Hallituksen järjestäytymiskokous toteutetaan vuosikokouksen jälkeen. Luottamustoimet (pj, varapj, sihteeri) ja erilliset vastuualueet (jäsensihteeri, rahastonhoitaja) jaetaan hallituksen jäsenten tai tarvittaessa hallituksen ulkopuolisten henkilöiden kesken.

**Jäsenet**

Jäsenmäärää ja jäsenhankintaa tehostetaan mm. kutsumalla jäseniksi Tyksin Lastenneurologian henkilökuntaa, joka ei vielä kuulu jäsenistöön. Kunniajäsenyyksiä jaetaan hallituksen päätöksellä ansioiden mukaan.

Neulasten jäseniä tiedotetaan Yhdistysavaimen tai yhdistyksen sähköpostin kautta sekä jäsenille tarkoitetussa suljetussa Facebook-ryhmässä.

Aiemmat jäsenet, jotka eivät ole maksaneet jäsenmaksua, poistetaan jäsenrekisteristä ja jäsenyyttä tulee hakea hallitukselta uudelleen. Tietosuoja-asetuksen toteutumiseen kiinnitetään edelleen huomiota (ei nimi- tai henkilötietoja pöytäkirjoihin tai rekistereihin).

**Vuosikokous**

Yhdistyksen vuosikokous pidetään. Tästä tiedotetaan jäsenille henkilökohtaisesti sähköpostitse ja yhdistyksen nettisivuilla. Vuosikokouksen pöytäkirja asetetaan nähtäväksi Neulasten Yhdistysavain-sivustoille.

**Säännöt**

Yhdistys toimii vuonna 2023 uudistettujen sääntöjen mukaisesti.

**Tiedotus**

Neulaset ry:n Yhdistysavain-sivustoa sekä Facebook-ryhmää ja Instragram-tiliä päivitetään tarpeen mukaan ja sen pystyy tekemään kuka tahansa hallituksen jäsen. Tiedotusta yhdistyksen toiminnasta pyritään tehostamaan. Neulasten puheenvuoro pidetään kaikissa tilaisuuksissa, joita Neulaset ry on ollut merkittävästi mukana järjestämässä. Tiedotuksessa jatketaan kuvien käyttöä ja visuaalisen ilmeen huomioimista.

**Muistamiset**

Neulaset muistaa yhdistyksen kunniajäseniä, toimintaa aktiivisesti tukevia henkilöitä tai sidosryhmiä. Käytössä on muistamislista, joka helpottaa kunniajäsenten muistamista vuoden aikana. Hallitus käyttää muistamisten suhteen harkintaa.

**Hankinnat**

Neulaset tukee tarvittavia hankintoja itselleen tai esimerkiksi Varhan Lastenneurologian yksikköön harkinnan mukaan. Hakemukset osoitetaan hallitukselle, joka päättää asiasta.

**Lahjoitukset ja varainhankinta**

Rahoitustuottotilin tuotto on lähtenyt taas nousuun. Tulevilla kausilla on tarkoitus tehostaa lahjoitusten hankintaa Neulaset ry:lle selvittämällä eri rahoitusvaihtoehtoja. Onnen Pisarat -tauluja myyneitä jäseniä tuetaan vapauttamalla yhdistyksen jäsenmaksusta.

**Apurahat**

Neulaset ry jakaa yhdistyksen sääntöjen mukaan sekä apurahoja että avustuksia. Pyritään siirtymään sähköiseen apurahahakemusjärjestelmään.

**Toiminta**

Keväällä järjestetään vuosikokouksen yhteydessä jäsenilta, jossa on alustus ja keskustelua. Jäsenistölle tehdään keväällä kysely, jonka perusteella suunnitellaan syksyn ohjelma.

Hallitus